Tjeerd van Bekkum

Tjeerd van Bekkum (Drachten, 16 novimber 1966) is in Nederlânsk bestjoerder en earder politikus fan de VVD.

 Biografy 
Van Bekkum is hikke en tein yn Drachten en gie nei it Ichthus Kolleezje dêr 't er syn diploma helle. Hy studearre bedriuwskunde oan de Ryksuniversiteit Grins. Dêrnei wie er ûnder oaren warber as beliedsmeiwurker fan de VVD-fraksje yn de Twadde Keamer en as polityk adviseur fan de steatssekretaris fan ferkear en wettersteat. Yn 2002 waard er wethâlder fan de doetiidske gemeente Berkel en Rodenrijs, mar trije jier letter gie Van Bekkum werom nei it noarden fan Nederlân fanwege syn beneaming ta boargemaster fan de gemeente Mearum. Fan 13 septimber 2012 ôf wie er boargemaster fan de gemeente Smellingerlân.
Op 15 july 2017 ferruile er dy baan foar dy fan direkteur fan de organisaasje fan Kulturele haadstêd fan Jeropa 2018 Ljouwert.Tjeerd van Bekkum nieuwe directeur van Leeuwarden-Fryslân 2018, 8 juny 2017 Yn septimber 2019 hold er op as direkteur fan Ljouwert-Fryslân 2018 en sûnt dy tiid is er aktyf as konsultant út syn eigen advysburo wei.
Sûnt maart 2019 is Van Bekkum foarsitter fan it Oranjewâld FestivalTjeerd van Bekkum voorzitter Oranjewoud Festival.

Dêrneist is Van Bekkum aktyf as konsultant by Van Ede & Partners yn Swolle dêr't er him dwaande hâldt mei wurkpaadcoaching en krisismanagement. Fierder hâldt er him dwaande as begelieder mei retrêtes en is er sûnt 1 febrewaris 2021 saaklik lieder fan CityProms.  Koart foar de Twadde Keamerferkiezingen fan 2021 hat er syn VVD-lidmaatskip opsein.Burn-outs? Hoe een ex-burgemeester en zijn vrouw na ayahuasca het roer omgooiden, de Volkskrant, 7 juny 2021

Van Bekkum is troud en hat twa soannen.

Kategory:Frysk ekonoom
Kategory:Frysk amtner
Kategory:Frysk politikus
Kategory:VVD-politikus
Kategory:Boargemaster fan Smellingerlân
Kategory:Frysk liberaal
Kategory:Nederlânsk ekonoom
Kategory:Nederlânsk amtner
Kategory:Nederlânsk politikus
Kategory:Nederlânsk wethâlder
Kategory:Nederlânsk boargemaster
Kategory:Nederlânsk liberaal
Kategory:Nederlânsk persoan fan Frysk komôf
Kategory:Persoan berne yn Drachten
Kategory:Persoan berne yn 1966